
న్యూఢిల్లీ : ఆదాయపు పన్ను శాఖ, సీబీఐ నిర్వహిస్తున్న దాడుల వెనుక తమ పాత్ర ఏమీ లేదని కేంద్ర ప్రభుత్వం మంగళవారం స్పష్టం చేసింది. బిహార్ మాజీ ముఖ్యమంత్రి, ఆర్జేడీ చీఫ్ లాలూ ప్రసాద్ యాదవ్, కేంద్ర మాజీ మంత్రి, కాంగ్రెస్ నేత పి. చిదంబరం, ఆయన తనయుడు కార్తి చిదంబరం ఇళ్ళపై జరిగిన ఐటీ, సీబీఐ దాడుల్లో ప్రభుత్వ పాత్ర ఉన్నట్లు వస్తున్న ఆరోపణలను కేంద్ర మంత్రి వెంకయ్యనాయుడు తోసిపుచ్చారు.బీజేపీ నేత, కేంద్ర మంత్రి వెంకయ్య నాయుడు మాట్లాడుతూ చిదంబరం, ఆయన తనయుడు కార్తి, లాలూ ప్రసాద్ యాదవ్, మాయావతి లేదా ములాయం సింగ్... ఇలా ఎవరిపైన అయినా ఐటీ కానీ, సీబీఐ కానీ దాడులు జరిపి, కేసులు పెట్టినపుడు ప్రభుత్వ పాత్ర ఏమీ ఉండదన్నారు. రాజకీయ ప్రత్యర్థులను లక్ష్యంగా చేసుకునేందుకు ప్రభుత్వ వ్యవస్థలను దుర్వినియోగపరుస్తున్నట్లు వస్తున్న ఆరోపణలను కూడా ఆయన ఖండించారు. ప్రభుత్వ వ్యవస్థలను తాము ఉపయోగించుకోవడంగానీ, దుర్వినియోగం చేయడం కానీ  చేయలేదన్నారు. సీబీఐ, ఐటీ, ఈడీలకు స్వతంత్రంగా పని చేసే స్వేచ్ఛనిచ్చామన్నారు.ఇదిలావుండగా, మంగళవారం ఉదయం రెండు వేర్వేరు సంఘటనల్లో సీీీబీఐ, ఐటీ సోదాలు జరిగాయి. ఐఎన్ఎక్స్ మీడియాకు విదేశీ పెట్టుబడుల అనుమతులివ్వడంలో అక్రమాలు జరిగినట్లు కేసు నమోదు కావడంతో చిదంబరం, ఆయన కుమారునికి చెందిన 14 ప్రదేశాలపై సీబీఐ దాడులు జరిపింది.రూ.1000 కోట్ల విలువైన బినామీ భూముల వ్యవహారాలకు సంబంధించి లాలూ ప్రసాద్ యాదవ్, ఆయన సన్నిహితులకు చెందిన ప్రదేశాలపై ఐటీ దాడులు జరిగాయి. ఢిల్లీ, గురుగ్రామ్, రేవారిలలో 100 మందికిపైగా అధికారులు పాల్గొన్నారు.

newdhilly : aadaayapu pannu saakha, cbi nirvahistunna daadula venuka tama paatra emi ledani kendra prabhutvam mangalavaaram spashtam chesindi. bihar maji mukhyamantri, argady cheef laaluu prasad yadav, kendra maji mantri, congress netha pi. chidambaram, aayana tanayudu kaarti chidambaram illapai jarigina it, cbi daadullo prabhutva paatra unnatlu vastunna aaropanalanu kendra mantri venkayyanaayudu tosipuchhaaru.bgfa netha, kendra mantri venkayya nayudu maatlaadutuu chidambaram, aayana tanayudu kaarti, laaluu prasad yadav, mayavati leda mulayam sing... ilaa evaripaina aina it cony, cbi cony daadulu jaripi, kesulu pettinapudu prabhutva paatra emi undadannaru. rajakeeya pratyarthulanu lakshyamgaa chesukunenduku prabhutva vyavasthalanu durviniyogaparustuna vastunna aaropanalanu kuudaa aayana khandinchaaru. prabhutva vyavasthalanu taamu upayoginchukovadamgaanii, durviniyogam cheyadam cony  cheyaledannaru. cbi, it, eedeelaku swatantramgaa pani chese swechchanichaamannaarna.idilaavundagaa, mangalavaaram udayam rendu ververu sanghatanallo cbi, it sodaalu jarigai. incs mediaku videshee pettubadula anumatulivvadamlo akramaalu jariginatlu kesu namodu kaavadamtho chidambaram, aayana kumaruniki chendina 14 pradesaalapai cbi daadulu jaripindi.roo.1000 kotla viluvaina binami bhoomula vyavahaaraalaku sambandhinchi laaluu prasad yadav, aayana sannihitulaku chendina pradesaalapai it daadulu jarigai. dhilli, gurugram, revaarilalo 100 mandikipaigaa adhikaarulu paalgonnaaru.